# Gâra de Sant-Priét

La gâra de Sant-Priét est na gâra fèrroviére arpitana de la ligne depués Liyon-Pèrrâche jusqu'a Marselye-Sant-Charlo (via Grenoblo), el se trove sur lo territouére de la comuna de Sant-Priét, diens la mètropola de Liyon, en règ·ion Ôvèrgne-Rôno-Ârpes.
La gâra est mise en sèrviço en 1858 por la Compagnie des chemins de fèr du Dârfénât. El serat transfèrâ a la Compagnie des chemins de fèr depués Paris jusqu'a Liyon et a la Mèditèrranê (PLM).
Y'ora y'est na gâra SNCF (Sociètât Nacionala des Chemins de Fèr francês), desservie por los trens de la SNCF, de la ligne 01 de la baragne TER Ôvèrgne-Rôno-Ârpes.

## Situacion fèrroviére

La gâra se trove a 209 métros de hiôtor et u pouent kilomètrico PK 11,878 de la ligne depués Liyon-Pèrrâche jusqu'a Marselye-Sant-Charlo (via Grenoblo), entre-mié les gâres uvèrtes de Venécié et de Sant-Quentin-Falaviér (s'y entèrcalont les gâres de Chandiô - Tossiô et Hêriôx).

## Histouère

La gâra de Venécié a étâ uvèrte lo 1$^{ér}$ de julyèt 1858 por la Compagnie des chemins de fèr du Dârfénât, quand el uvre sa pèrmiére seccion de Liyon jusqu'a Brégon-Jaliô de sa concession de Liyon a Grenoblo. Lo 22 de julyèt 1858, la Compagnie du Dârfénât fusione avouéc la PLM. Mas el devient na veré gâra de la baragne PLM doux ans més târd, car la convencion de fusion est efectiva aprés doux ans d'explouètacion de la ligne.
En 1911, y'est na gâra de la compagnie PLM, que pôt recevêr et mandar des dépêches privâs et qu'est uvèrta ux sèrviços complets de la granda et petita vitessa.
Depués lo sèrviço anuél de 2019, la dèssèrta directa Liyon-Pèrrâche - Grenoblo est suprimâ. Y'ora, la gâra est dèssèrvie unicament.por los trens Liyon-Pèrrâche - Sant-André-lo-Goua, et na liyêson por navéta TER jusqu'a Sant-Piérro-de-Chandiô.

## Sèrvices voyagiors
### Reçua

Céla gâra SNCF at un bâtiment voyagiors avouéc guichêt, mas fermâ. El est èquipâ d'ôtomatos por achetar des titros de transpôrt TÈR.
Na passeréla permet de traversar les vies et d'accèdar ux quês.

### Dèssèrta

La gâra est dèssèrvie por des trens TÈR Ôvèrgne-Rôno-Ârpes de la relacion de Liyon-Pèrrâche a Sant-André-lo-Goua, sur la ligne 01 de la baragne TER Ôvèrgne-Rôno-Ârpes. Y pôt y avêr jusqu'a un tren totes les 30 minutes en hora pllena, et y at g·ènèrâlament un tren totes les 1 ou 2 hores en hora crose et pendant la fin de semana.

### Entèrmodâlitât

Un parking por los vèlos et les vouètures y est amènagiê.
La gâra est desservie por les lignes de bus 62, 76 et ZI1 de la baragne TCL. Y at avouéc des cars en direccion de Sant-Piérro-de-Chandiô.

## Notes et rèfèrences

* ↑ http://www.ter.sncf.com/rhone-alpes/gares/87723320/V%C3%A9nissieux/pratique
* ↑ Fiche horéro n°1 Grenoblo - Brégon - Liyon de la baragne TER Ôvèrgne-Rôno-Ârpes, de la SNCF
* ↑ http://www.ter.sncf.com/rhone-alpes/gares/87723353/St-Priest/pratique

### Vocabuléro

* ↑ Varianta dârfenouèsa de « arpetana » a f.
* ↑ Varianta dârfenouèsa de « legne » f.
* ↑ Varianta dârfenouèsa de « dês » prèp.
* ↑ « jusqu’a » loc prèp est lo parlament dârfénouês por « tant qu’a » loc prèp.
* ↑ « comuna » f est lo parlament dârfénouês por « comena » f.
* ↑ Varianta dârfenouèsa de « dens » f.
* ↑ Varianta dârfenouèsa de « transfèrâye » a f.
* ↑ Varianta dârfénouèsa de « ora » adv.
* ↑ Varianta dârfenouèse de « premiéra » a ord f.
* ↑ Varianta dârfenouèsa de « privâyes » a f.
* ↑ Varianta dârfenouèsa de « granda » a f.
* ↑ Varianta dârfenouèsa de « èquipâye » a f.

## Vêre étot
### Articlos liyês

* Wikimedia Commons propôse de documents multimèdia libros sus la gâra de Sant-Priét.
* Venécié
* TÈR Ôvèrgne-Rôno-Ârpes

### Lims de defôr

* Sur lo séto vouebe TER : https://web.archive.org/web/20220419111841/https://m.ter.sncf.com/auvergne-rhone-alpes/se-deplacer/gares/saint-priest-87723353